CELEX ID: 32010R0421
Publication Date: 2010-05-17

Document Text:
KOMISJONI MÄÄRUS (EL) nr 421/2010,
17. mai 2010,
millega muudetakse määrust (EL) nr 53/2010 seoses moivapüügi piirnormidega Gröönimaa vetes
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 14. jaanuari 2010. aasta määrust (EL) nr 53/2010, millega määratakse 2010. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning ühenduse kalalaevade suhtes püügipiirangutega vetes ning millega muudetakse määrusi (EÜ) nr 1359/2008, (EÜ) nr 754/2009, (EÜ) nr 1226/2009 ja (EÜ) nr 1287/2009, (1) eriti selle artikli 5 lõiget 4,
ning arvestades järgmist:
(1)
ELi moivapüügi võimalused ICES V ja XIV püügipiirkonna Gröönimaa vetes on esialgselt sätestatud määruse (EL) nr 53/2010 IB lisas ning on 0 tonni. Vastavalt kõnealuse määruse artikli 5 lõikele 4 peab komisjon kehtestama need püügivõimalused niipea, kui selle liigi lubatud kogupüük on kindlaks määratud.
(2)
Vastavalt protokollile, millega nähakse ette kalapüügivõimalused ja rahaline toetus, mis on sätestatud ühelt poolt Euroopa Liidu ning teiselt poolt Taani valitsuse ja Gröönimaa kohaliku valitsuse vahelises kalandusalases partnerluslepingus, (2) saab EL 7,7 % moiva lubatud kogupüügi osast ICES V ja XIV püügipiirkonna Gröönimaa vetes.
(3)
Gröönimaa ametiasutused on teavitanud komisjoni, et lubatud kogupüügiks on kehtestatud 150 000 tonni ning et Gröönimaa eraldab ELile vastavalt protokollis kindlaksmääratud osale 11 550 tonni, mille püük võib kesta kuni 30. aprillini 2010.
(4)
Võttes arvesse ELi ja Islandi 2009. aasta kalandusalaste nõupidamiste lõppotsuste protokolli, millele kirjutati alla 16. oktoobril 2009, ning eelkõige 21 624 tonni suurust moivakogust, mis on Islandile eelmisest püügihooajast veel eraldamata, on asjakohane kanda ELi 2010. aasta moivapüügi võimalused üle Islandile.
(5)
Seepärast tuleks määruse (EL) nr 53/2010 IB lisa vastavalt muuta.
(6)
Püügitegevuse katkemise vältimiseks peaks käesolev määrus jõustuma kohe pärast avaldamist ja seda tuleks kohaldada alates 1. jaanuarist 2010,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 53/2010 IB lisas asendatakse moivat V ja XIV püügipiirkonna Gröönimaa vetes käsitlev kirje järgmisega.
„Liik
:
moiva
Mallotus villosus
Püügipiirkond
:
V ja XIV püügipiirkonna Gröönimaa veed
(CAP/514GRN)
EL
11 550 (3)
Lubatud kogupüük
Ei kohaldata
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. mai 2010

EuroVoc Classification:
Level 1: 100145
100146
100156
100155
Level 2: 100252
100242
100183
100185
Level 3: 567
2470
3544
2476
2497
All Concepts: 1160
3544
4790
5228
5254
544
5585
598